Fotios I av Konstantinopel

Fotios (født ca. 815 i Konstantinopel, død 6. februar 893 i Bordi i Armenia) var en bysantinsk sammenstiller av en encyklopedi og patriark av Konstantinopel. Han var en av sin samtids lærdeste menn, ble som lekmann valgt direkte til patriark. Han tok initiativ til slavermisjonen anført av Kyrillos og Methodios.


== Liv og virke ==


=== Bakgrunn ===
Mange primærkilder om Fotios' liv er skrevet at folk som var fiendlig innstilt til ham fordi han lå i skarp strid med pavekirken og ble også erklært illegitim av pave Mikael I i 863. De samtidige kildene kan derfor sprike ut fra forfatterens syn og kirkelige tilknytning. Fotios' far het Sergios og var spatharios – keiserlig livvakt. Skal man tro Symeon Magister var hans mor en tidligere nonne som hadde rømt fra klosteret. Det er derfor spekulert i om Fotios kan ha vært av utenomekteskapelig byrd.
Allerede som ung begynte Fotios å undervise i grammatikk, filosofi og teologi, samt å skrive på verket sitt Bibliotheca  eller Myrobiblos. Dette verket inneholder 279 epitomer av bøker han hadde lest. Han ble patriark av Konstantiopel 1. juledag 857, etter at patriarken Ignatius I av Konstantinopel var blitt avsatt. Ignatius klaget utnevnelsen av Fotios inn for pave Mikael I som erklærte Fotios for illegitim i 863. Fotios var patriark fram til 867 og ble gjeninnsatt fra 877 til 886.
På grunn av at hans bror giftet seg med keiserens moster, kunne Fotios raskt avansere og ble keiserlig sekretær og protospatharios – kaptein for den keiserlige livvakte I år 838 ble han sendt som ambassadør til kalifen i Bagdad.


=== Patriark ===
Juledagen 857 ble han utnevnt til patriark av Konstantinopel og kom dermed til å bli delaktig i den fremvoksende konflikt (som senere skulle bli et formelt skisma) mellom den katolske kirke og de ortodokse kirker. 
I oktober 867 ble Fotios imidlertid avsatt som patriark og etterfulgt av Ignatius I av Konstantinopel. Han ble forvist til klosteret Stenos ved Bosporos der han tilbragte syv år. Men han klarte å ta seg tilbake til Konstantinopel og, da Ignatius døde i 877, kunne Fotios gjeninnta sin tidligere verdighet som patriark. I 886 havnet Fotios imidlertid atter i unåde da han ble anklaget for høyforræderi, og han ble atter igjen forvist. Han tilbragte sine siste år av livet i et kloster – men hvilket er ikke kjent.
Fotios er kanskje mest kjent for å ha skrevet verket Bibliotheke eller Myrobiblos. Dette verk inneholder 279 epitomer av bøker han hadde lest. Mange av disse er senere gått tapt og Fotios beskrivelser er derfor av en viss verdi.Fotios skrev også et leksikon og et stort antall teologiske verker, hvorav Amfilochia (gresk: Αμφιλοχία) er det mest kjente. Disse verk er ofte kritiske mot paven. Også et nokså stort antall av Fotios brev er blitt bevart.


== Referanser ==


== Litteratur ==
Jacques Schamp: Photios. In: Richard Goulet (utg.): Dictionnaire des philosophes antiques, Bind 5, del 1, CNRS Éditions, Paris 2012, ISBN 978-2-271-07335-8, s. 585–610
Francis Dvornik: The Photian Schism. History and Legend. Cambridge University Press, Cambridge 1948
Christos Theodoridis (utg.): Photii Patriarchae Lexicon. Band 1: A–D. De Gruyter, Berlin o.a. 1982, ISBN 3-11-008530-5


== Eksterne lenker ==
Deler av Fotios Bibliotheke i engelsk oversettelse